**ՀԻՄԱՎՈՐՈՒՄ  
ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ԴԵԿՏԵՄԲԵՐԻ 27-Ի  
 N 136-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ**

   Որոշման նախագիծը մշակվել է «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետի, «Նորմատիվ իրավական ակտերի մասին»  օրենքի 33-34-րդ հոդվածների համաձայն։ Նախագիծը մշակելիս  հաշվի է առնվել բյուջեի մնացորդների մասին Հայաստանի Հանրապետության  ֆինանսների նախարարության կենտրոնական գանձապետարանի կողմից տրված տեղեկանքը, Աբովյանի համայնքապետարանի աշխատակազմի ֆինանսատնտեսագիտական բաժնի պետի զեկուցագրերը (մուտք՝ 2019 թվականի հունվարի 15-ի N Ք- 43)։   
 Համայնքի վարչական բյուջեի տարեսկզբի ազատ մնացորդը կազմել է 230979.7 հազար դրամ, իսկ ֆոնդային մասի տարեսկզբի մնացորդը՝ 167503.3 հազար դրամ։  
 Վարչական բյուջեի տարեսկզբի ազատ մնացորդից կպակասեցվի 2125.5 հազար դրամ ՝ 2019 թվականի գործունեությունից առաջացած պարտքերը մարելու նպատակով, որից՝ 1797.0 հազար դրամը կուղղվի «Աբովյանի համայնքապետարանի պահպանում» նախահաշվի «4212» հոդվածին, 102.8 հազար դրամը՝ «4213» հոդվածին, 225.7 հազար դրամը՝ «4214» հոդվածին, իսկ մնացած 228854.2 հազար դրամը կուղղվի ֆոնդային բյուջե։ Ֆոնդային բյուջեի տարեսկզբի ազատ մնացորդը կկազմի 396357.5 հազար դրամ, որից 51777.2 հազար դրամը կուղղվի ֆոնդային բյուջեի պարտքերի մարմանը, իսկ 344580.3 հազար կուղղվի 2020 թվականի կապիտալ ծրագրերի իրականացմանը։   
 Հաշվի առնելով ֆոնդային բյուջեի տարեսկզբի ազատ մնացորդի չափը անհրաժեշտություն առաջացավ փոփոխելու նաև ոչ ֆինանսական ակտիվների իրացումից մուտքերը՝ այն 699726.0 հազար դրամից պակասեցնելով 396357.5 հազար դրամ, որը կկազմի 355 145.7 հազար դրամ։   
 Վարչական բյուջեի տարեվերջի պակասուրդը կկազմի 2 125.5 հազար դրամ, իսկ ֆոնդային բյուջեինը՝ 396357.5 հազար դրամ։   
 Բյուջեն կազմելու ժամանակ դեռ պատրաստ չէր հողի հարկի, գույքահարկի և վարձակալության գծով տարեսկզբի ապաքնեը և 2020 թվականի հաշվարկային թվերը, ուստի համայնքի եկամտային մասում նշել էինք «0.0» թիվը։ Տարին ավարտելուց հետո «Տեղեկություններ գույքահարկի և հողի հարկի, հողերի և այլ գույքի վարձակալության վարձավճարների գծով առանձին ցուցանիշների վերաբերյալ» մասը առաջարկվում է լրացնել հետևյալ բովանդակությամբ՝

|  |  |  |  |  |
| --- | --- | --- | --- | --- |
| Տողի NN | Եկամտատեսակները | Ապառքը տարեսկզբի դրությամբ | Ապառքը տարեվերջի դրությամբ | Տվյալ տարվա հաշվարկային գումարը |
| 1 | Գույքահարկ համայնքների վարչական տարածքներում գտնվող շենքերի և շինությունների համար | 101 002,7 | 90 177,1 | 55 174,4 |
| 2 | Հողի հարկ համայնքների վարչական տարածքներում գտնվող հողերի համար | 61 481,0 | 52 882,9 | 15 601,9 |
| 3 | Գույքահարկ փոխադրամիջոցների համար | 206 487,0 | 198 272.0 | 235 785,0 |
| 4 | Հողերի վարձակալության վարձավճարներ | 28550,0 | 26550,0 | X |
| 5 | Այլ գույքի վարձակալության վարձավճարներ | 1357,3 | 1 357,3 | X |

Քանի որ բյուջեն կրում է նորմատիվ բնույթ, ուստի նրա մեջ կատարվող փոփոխության նախագիծը ևս կրում է նորմատիվ բնույթ։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**